**UPUTE ZA IZVJEŠĆIVANJE O PROVEDBI PROJEKTA**

U skladu sa poglavljem 9 Programa poticanja aktivnosti lokalne zajednice na energetsku učinkovitost Korisnik je dužan izvješćivati Ministarstvo i javnost o učincima Projekta, stoga u nastavku dostavljamo smjernice za izvješćivanje.

Korisnik će MRRFEU, ne računajući 1. Izvješće o provedbi projekta, u naredne dvije pune ogrjevne sezone, dostavljati tri izvješća po sezoni grijanja, od čega će dva biti *Periodična*, a treće *Godišnje* i to na slijedeći način:

1. ***1. Izvješće o provedbi projekta***

*Ovo izvješće potrebno je dostaviti MRRFEU odmah po ugradnji kotla. Uz izvješće je potrebno dostaviti i Proračun projekta s dokazima o udjelu sufinanciranja Korisnika te nekoliko fotografija ugrađenog kotla.*

1. ***Periodično izvješće o provedbi projekta***  i ***Tablicu potrošnje peleta***

*Periodično izvješće dostavlja se nakon svakog tromjesečja te prati potrošnju peleta i efekte sukladno ogrjevnoj sezoni počevši od 15.09. do 15. 05. Tako korisnik, u pravilu, dostavlja dva tromjesečna, Periodična izvješća, a treće izvješće u ogrjevnoj sezoni, koje, u pravilu, obuhvaća treće tromjesečje je Godišnje izvješće.*

Svako Periodično izvješće potrebno je dostaviti na kraju kvartala (promatranog razdoblja), a ne kasnije od prvog datuma u slijedećem promatranom razdoblju (kvartalu).

1. ***Godišnje izvješće o provedbi projekta*** i ***Tablicu potrošnje peleta***

*Godišnje izvješće o provedbi projekta sadrži pregled aktivnosti cijele ogrjevne sezone i uključuje, u pravilu, razdoblje od 15.09.-15.05.*

Godišnje izvješće, koje ujedno sadrži i podatke za zadnji kvartal (*nije potrebno slati posebno Periodično izvješće za zadnji kvartal*), potrebno je dostaviti najkasnije do 01. lipnja za tekuću ogrjevnu sezonu.

Podsjećamo da je ogrjevna sezona definirana u članku 25. stavku 4. *Općih uvjeta za opskrbu toplinskom energijom*, Narodne novine broj 129/06).

Praćenje potrošnje može se nastaviti upotrebom *Periodičnog izvješća* i za izvanredne potrošnje u drugim razdobljima (ukoliko istih bude), npr. ako grijanje započne ranije od sezone grijanja ili se nastavi dulje od predviđenoga roka iz *Općih uvjeta za opskrbu toplinskom energijom.* Također, ukoliko postoji produljeno razdoblje grijanja i to se razdoblje obuhvaća i kroz Godišnje izvješće.

1. ***Završno izvješće o provedbi projekta***

*Završno izvješće o provedbi projekta sadržavati će, po provedenim svim aktivnostima na projektu, sažetak i pregled svih efekata koje je projekt postigao sagledavajući sve moguće učinke, a MRRFEU je u obvezi (kao i kod periodičnog i Godišnjeg izvješća) na vrijeme dostaviti Korisniku obrazac Završnog izvješća.*

*Završno izvješće o provedbi projekta treba biti dostavljeno ne kasnije od tri mjeseca od završene druge pune ogrjevne sezone u kojoj je korisnik imao obvezu izvješćivanja (ne kasnije od 01.09.).*

Za sva dodatna pitanja na raspolaganju stoji voditelj projekta gosp. Neven Stjepović na broju telefona: 01/6391 917.

Tražena izvješća s potrebnim prilozima, potrebno je redovito dostavljati u Ministarstvo i to elektronski na e-mail: neven.stjepovic@mrrfeu.hr te poštom na adresu: Ministarstvo regionalnoga razvoja i fondova Europske unije, Uprava za regionalni razvoj, Sektor za provedbu razvojnih programa, 10 000 Zagreb, Račkoga 6.